A4-0219/98

Ψήφισμα σχετικά με την μεταρρύθμιση της Κοινής Γεωργικής Πολιτικής (Ατζέντα 2000 - Πρώτο μέρος - Κεφάλαιο ΙΙΙ) (COM(97)2000 - C4-0522/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής με τίτλο Ατζέντα 2000, ιδιαίτερα δε το κεφάλαιο ΙΙΙ, Πρώτο μέρος, που αφορά την Κοινή Γεωργική Πολιτική (COM(97)2000 - C4-0522/97),

- έχοντας υπόψη τις προτάσεις κανονισμών του Συμβουλίου σχετικά με την μεταρρύθμιση της Κοινής Γεωργικής Πολιτικής (COM(98)0158),

- έχοντας υπόψη το ψήφισμα της 4ης Δεκεμβρίου 1997 ((ΕΕ C 388 της 22.12.1997, σελ. 17.)) σχετικά με την ανακοίνωση της Επιτροπής με τίτλο «Ατζέντα 2000 - Για μια ισχυρότερη και διευρυμένη Ένωση»,

- έχοντας υπόψη το ψήφισμα της 4ης Δεκεμβρίου 1997 ((ΕΕ C 388 της 22.12.1997, σελ. 31.)) σχετικά με την ανακοίνωση της Επιτροπής με τίτλο «Ατζέντα 2000: Το νέο δημοσιονομικό πλαίσιο για την περίοδο 2000-2006 και το μελλοντικό σύστημα χρηματοδότησης»,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών, της Επιτροπής Περιφερειακής Πολιτικής και της Επιτροπής Αλιείας (A4-0219/98),

Α. λαμβάνοντας υπόψη ότι στο έγγραφο Ατζέντα 2000 η Ευρωπαϊκή Επιτροπή προτείνει μια σφαιρική στρατηγική για την Ευρωπαϊκή Ένωση στις αρχές τις προσεχούς χιλιετίας,

B. θεωρώντας ότι το έγγραφο αυτό αφιερώνει ένα ολόκληρο κεφάλαιο στην Κοινή Γεωργική Πολιτική και στον τρόπο με τον οποίο ο γεωργικός τομέας θα αντιμετωπίσει ορισμένες από τις μελλοντικές προκλήσεις, και συγκεκριμένα τις νέες διεθνείς εμπορικές διαπραγματεύσεις και τη διεύρυνση της Ευρωπαϊκής Ένωσης, αλλά ότι εξακολουθεί να λείπει ο γενικός προσανατολισμός για το μέλλον της ευρωπαϊκής γεωργίας[semigr ] λαμβάνοντας υπόψη τη σοβαρή απόκλιση που διαπιστώνεται μεταξύ, αφ' ενός μεν των αρχών και του σκεπτικού στα οποία δηλώνει ότι βασίζεται η Επιτροπή, αφ' ετέρου δε της συγκεκριμένης μεταφοράς τους στις συνακόλουθες νομοθετικές προτάσεις,

Γ. λαμβάνοντας υπόψη τη διάσκεψη του Κόρκ που καθόρισε τη στρατηγική ανάπτυξης της υπαίθρου που θα πρέπει να ακολουθήσει η Ευρωπαϊκή Ένωση επί τη βάσει μιας συνεκτικής πολιτικής για την ύπαιθρο,

Δ. λαμβάνοντας υπόψη ότι στο διάστημα 1990-1995 εξαφανίστηκαν πάνω από 1 εκατομμύριο εκμεταλλεύσεις, κυρίως μικρού μεγέθους, ότι στο διάστημα 1990-1996 ο τομέας έχασε πάνω από 1,4 εκατομμύρια εργαζομένους (σε μονάδες εργατικού δυναμικού κατ' έτος) και ότι εξακολουθεί να παρατηρείται γήρανση του αγροτικού πληθυσμού και αύξηση της μερικής απασχόλησης,

Ε. λαμβάνοντας υπόψη ότι απέναντι στις νέες προκλήσεις που αντιμετωπίζει η ανθρωπότητα στον τομέα της απασχόλησης, του επισιτισμού, της ενέργειας, του περιβάλλοντος και του εφοδιασμού σε νερό, η ΕΕ οφείλει να καθορίσει νέους στόχους για τη γεωργία της, τόσο για την ανάπτυξη της ίδιας όσο και στο πλαίσιο της διεθνούς συνεργασίας,

ΣΤ. θεωρώντας ότι η διεύρυνση της ΕΕ προς τις ΧΚΑΕ, πέραν του ότι είναι ιστορικά και πολιτικά αναπόφευκτη και αναγκαία για τη διατήρηση της ειρήνης, της ασφάλειας και της ευημερίας στην Ευρώπη, σημαίνει όχι μόνον την ανάπτυξη της ενιαίας γεωργικής αγοράς, με νέες εμπορικές ευκαιρίες για τα σημερινά και τα μελλοντικά μέλη, αλλά επίσης σημαντικές δημοσιονομικές δυσχέρειες για την Ένωση, δυσχέρειες προσαρμογής, κυρίως δε διοικητικούς και περιβαλλοντικούς περιορισμούς καθώς και περιορισμούς στον τομέα της προστασίας των καταναλωτών, για τους αγρότες και τις διοικήσεις των μελλοντικών κρατών μελών καθώς και δυσχέρειες διατήρησης των εισοδημάτων και της απασχόλησης για τους αγρότες των σημερινών κρατών μελών,

Ζ. λαμβάνοντας υπόψη ότι η μεταρρύθμιση της ΚΓΠ αποτελεί μεν κυρίως ανάγκη που υπαγορεύεται από λόγους εσωτερικής τάξεως, αλλά ότι συγχρόνως πρέπει να αξιοποιηθεί για την προετοιμασία της προσεχούς διεύρυνσης προς τις ΧΚΑΕ και τη θέση των όρων για τις μελλοντικές διαπραγματεύσεις στο πλαίσιο του ΠΟΕ, υπογραμμίζει όμως σχετικά με το τελευταίο σημείο ότι η Ευρωπαϊκή Ένωση πρέπει να προσδιορίσει σαφώς τη στρατηγική διαπραγματεύσεων που προτίθεται να ακολουθήσει

Η. θεωρώντας ότι το περιθώριο ελιγμών που αφήνουν η Επιτροπή και το Συμβούλιο όσον αφορά την χρήση του γεωργικού προϋπολογισμού, το οποίο κατά τα τελευταία έτη ήταν πάντοτε κάτω των ορίων που επιβάλλει η κατευθυντήρια γραμμή, πρέπει να χρησιμοποιηθεί υπέρ των γεωργών και των αναγκαίων μέτρων αναδιάρθρωσης της οικονομίας του αγροτικού κόσμου,

Θ. λαμβάνοντας υπόψη ότι το Κοινοβούλιο θα συντάξει αργότερα και με τρόπο συνεπή τις γνωμοδοτήσεις του σχετικά με τις προτάσεις τομεακών και ειδικών κανονισμών,

Ι. καλεί το Συμβούλιο και την Επιτροπή, κατά τις διαπραγματεύσεις για τη μεταρρύθμιση της ΚΓΠ στο πλαίσιο της Ατζέντα 2000, να λάβουν υπόψη τις ακόλουθες αρχές και γενικές κατευθύνσεις:

Κατοχύρωση του ευρωπαϊκού γεωργικού προτύπου

1. ο στόχος της ΚΓΠ θα πρέπει να παραμείνει κοινός[semigr ] η πολιτική αυτή θα πρέπει να αποτελεί την έκφραση ενός σχεδίου για την ευρωπαϊκή γεωργία το οποίο να συνδυάζει αποδοτικότητα, σεβασμό του ανθρώπου και των εδαφών και το οποίο να βασίζεται σε διαφοροποιημένη προσέγγιση ανά παραγωγή[semigr ] η ΚΓΠ απαιτεί ένα πραγματικά εναλλακτικό σχέδιο το οποίο θα επαναπροσανατολίζει άρδην ορισμένους μηχανισμούς. Η πολιτική αυτή θα πρέπει να λαμβάνει υπόψη την ιδιομορφία όλων των τομέων και τις τοπικές τους διαφορές και να μην εμπεριέχει σπέρματα επανεθνικοποίησης[semigr ]

2. ο πρώτος και κυριότερος στόχος της μεταρρύθμισης της ΚΓΠ στο πλαίσιο της Ατζέντα 2000 έγκειται στην εδραίωση του ευρωπαϊκού γεωργικού προτύπου που αφενός συμβιβάζει την οικονομική διάσταση της γεωργικής δραστηριότητας με τον περιβαλλοντικό, κοινωνικό και χωροταξικό της ρόλο και, αφετέρου, προστατεύει τα βασικά περιφερειακά προϊόντα και προωθεί την παραγωγή προϊόντων με υψηλές προδιαγραφές διατροφικής ασφάλειας[semigr ]

3. οι ενώσεις παραγωγών και οι συνεταιρισμοί μπορούν να συμβάλουν αποφασιστικά στη διατήρηση του ευρωπαϊκού προτύπου γεωργίας, υπό τον όρο ότι ο ρόλος τους θα ενδυναμωθεί και θα αξιοποιηθεί, προκειμένου να γίνει περισσότερο δυναμικός στη διαχείριση της προσφοράς, δημιουργώντας τις συνθήκες για την καλύτερη σύνδεση της πολιτικής της αγοράς με την πολιτική των διαρθρωτικών δομών[semigr ]

4. ένας τέτοιος στόχος απαιτεί το μεγαλύτερο δυνατό βαθμό συναίνεσης της κοινής γνώμης ως προς την ΚΓΠ, μέσω της μεγαλύτερης συνοχής της με τις άλλες πολιτικές της Ευρωπαϊκής Ένωσης που στοχεύουν στην απασχόληση, πράγμα το οποίο συνεπάγεται ότι θα είναι ικανή να εξασφαλίσει μία βασική ισορροπία μεταξύ προϊόντων, γεωργών και εδαφών, σε πλαίσιο ανταγωνιστικότητας και πολυλειτουργικότητας. Η νέα αυτή ΚΓΠ πρέπει να επικεντρώσει τις προσπάθειές της στη σύνολη αποδοτικότητα και την διαρκή ανάπτυξη. Μέσα σε αυτό το γενικό πλαίσιο:

- η έννοια της ανταγωνιστικότητας δεν πρέπει να θεωρείται μόνον ως απόρροια της μείωσης των τιμών των πρώτων υλών που χαρακτήριζε για μεγάλο χρονικό διάστημα την ποσοτική ανάπτυξη μιας γεωργίας που ανταποκρίνεται ολοένα λιγότερο στις προσδοκίες του κοινωνικού συνόλου αλλά πρέπει ολοένα περισσότερο να επικεντρώνεται στην παροχή αγαθών και υπηρεσιών που να ανταποκρίνονται στις νέες απαιτήσεις των καταναλωτών, συνδυάζοντας την υγειονομική και γευστική ποιότητα με την τεχνογνωσία των διαφόρων περιοχών που αξιοποιεί τα εδάφη, με την προστιθέμενη αξία της παραγωγικής αλυσίδας και την ποικιλία της προσφοράς: πρόκειται για πλεονεκτήματα που αποτελούν τη δύναμη και την πρωτοτυπία της Ευρώπης σε σχέση με τους ανταγωνιστές της,

- η έννοια της πολυλειτουργικότητας πρέπει να αναγνωριστεί σαφώς στον γεωργικό τομέα,

- η έννοια της ποιότητας και της ασφάλειας των τροφίμων πρέπει να θεωρηθεί ως θεμελιώδης αρχή που επ' ουδενί δύναται να παρακαμφθεί[semigr ]

5. το ΕΚ γνωρίζει ότι η γεωργική πολιτική του μέλλοντος θα πρέπει να δημιουργήσει μια νέα ισορροπία μεταξύ κοινής διαχείρισης σε επίπεδο Ένωσης και αποκέντρωσης σε επίπεδο κρατών μελών και περιφερειών[semigr ] ότι τούτο θα καταστεί δυνατόν μόνο με τη μετάβαση από το «διοικητικό» ένα πρότυπο ΚΓΠ - όπως αυτό που ισχύει σήμερα - σε ένα «συμβασιακό» πρότυπο ΚΓΠ, στο οποίο η άκαμπτη κάθετη οργάνωση του τομέα θα αφήνει περισσότερο χώρο σε μία νέα ευελιξία οριζόντιας μορφής[semigr ] ότι στο πλαίσιο αυτό ένα ανανεωμένο συμβόλαιο μεταξύ γεωργίας και κοινωνίας θα μπορούσε να συμβάλει στην καλύτερη κινητοποίηση των δημοσίων πόρων που προορίζονται για αυτήν[semigr ]

6. ο στόχος αυτός προϋποθέτει επίσης ότι οι κρατικές ενισχύσεις στη γεωργία θα έχουν μόνιμο χαρακτήρα, και θα νομιμοποιούνται από τους πολίτες ως ανταποκρινόμενες στις απαιτήσεις του κοινωνικού συνόλου. Προς τούτο οι ενισχύσεις αυτές θα πρέπει να αποσυνδέονται όλο και περισσότερο από τις ποσότητες παραγωγής και το μέγεθος των εκμεταλλεύσεων[semigr ]

7. οι στόχοι που περιλαμβάνονται στα συμπεράσματα του Ευρωπαϊκού Συμβουλίου του Λουξεμβούργου σχετικά με τις συνθήκες διασφάλισης της εξάσκησης της γεωργίας πρέπει να ληφθούν υπόψη στην συνέχιση των προετοιμασιών[semigr ] οι στόχοι δεν αναφέρονται στις προτάσεις της Επιτροπής[semigr ]

Πολιτική τιμών και αγορών

8. οι στόχοι που επιδιώκει η ευρωπαϊκή γεωργία καθιστούν αναγκαία τη συνέχιση μιας πολιτικής τιμών και αγορών που βασίζεται στους τρεις παραδοσιακούς πυλώνες της ΚΓΠ: ενότητα της αγοράς, κοινοτική προτίμηση και χρηματοδοτική αλληλεγγύη, υπό την επιφύλαξη της προσαρμογής τους στη σημερινή πραγματικότητα της ευρωπαϊκής γεωργίας και της ευρωπαϊκής κοινωνίας και στις διεθνείς δεσμεύσεις που έχει αναλάβει η ΕΕ, καθώς και στη μελλοντική της διεύρυνση[semigr ]

9. κατά συνέπεια, το Ευρωπαϊκό Κοινοβούλιο θεωρεί υπερβολικές τις μειώσεις τιμών που προτείνονται για τους τομείς των δημητριακών, του βοείου κρέατος και του γάλακτος, και απορρίπτει την κατάργηση των μηχανισμών παρέμβασης για το ελαιόλαδο, εφιστά δε την προσοχή στην ανάγκη για ριζική αναθεώρηση της κοινής οργάνωσης της αγοράς βοείου κρέατος προκειμένου να διασφαλιστεί μακροπρόθεσμα η ισορροπία της αγοράς στο συγκεκριμένο τομέα[semigr ]

10. η πολιτική τιμών και αγορών πρέπει να εξακολουθεί να εγγυάται την ύπαρξη μηχανισμών κανονιστικής ρύθμισης της αγοράς, τόσο σε εσωτερικό όσο και σε εξωτερικό επίπεδο, λαμβάνοντας υπόψη ότι δεν είναι δυνατόν να προβλεφθούν οι τάσεις της παραγωγής και των αγορών στον τομέα της γεωργίας. Ωστόσο, οι μηχανισμοί παρέμβασης πρέπει να προσαρμόζονται δικαιότερα μεταξύ των διαφόρων ειδών παραγωγής, χωρίς ωστόσο να αποβούν εις βάρος της ιδιομορφίας κάθε είδους και χωρίς να αποκλείεται ενδεχόμενη αναθεώρησή τους, προκειμένου να καταστούν ελαστικότεροι και αποτελεσματικότεροι[semigr ]

11. προς την κατεύθυνση αυτή, το Ευρωπαϊκό Κοινοβούλιο ζητεί από την Επιτροπή να εξετάσει αφενός εναλλακτικούς ή συμπληρωματικούς μηχανισμούς, όπως π.χ. τα συστήματα δανειοδότησης και ασφάλισης για τη γεωργική περίοδο και για την εμπορία, με προοπτική τη διάθεση των προϊόντων τόσο στην εσωτερική όσο και στην εξωτερική αγορά, αφετέρου δε το σύστημα ασφάλισης της συγκομιδής και ασφάλισης του εισοδήματος ενόψει της προετοιμασίας της ΚΑΠ για τις νέες διαπραγματεύσεις στο πλαίσιο του ΠΟΕ[semigr ]

12. το ΕΚ επισημαίνει τη διατηρούμενη στην Ατζέντα 2000 ανισορροπία μεταξύ της προστασίας και της υποστήριξης των ηπειρωτικών προϊόντων και της αντίστοιχης των μεσογειακών προϊόντων, και ζητεί από το Συμβούλιο και την Επιτροπή να αντιμετωπίσουν το ζήτημα αυτό μέσω της μεταρρύθμισης των προσεχών ΚΟΑ και μέσω των πολιτικών διαρθρωτικού τύπου, υιοθετώντας, συγκεκριμένα, τα συμπεράσματα του Συμβουλίου των Υπουργών Γεωργίας (Jumbo), του Ιουνίου 1993[semigr ]

Πολιτική αντιστάθμισης και ενίσχυση του εισοδήματος

13. το ΕΚ υποστηρίζει το στόχο περί μεταρρύθμισης της ΚΓΠ, αλλά κρίνει ωστόσο ότι η παραγωγή και πώληση αγροεπισιτιστικών προϊόντων πρέπει να συνεχίσει να αποτελεί την κύρια πηγή εισοδήματος των γεωργών και την καλύτερη εγγύηση της βιώσιμης ανάπτυξης της υπαίθρου[semigr ]

14. η πολιτική της άμεσης ενίσχυσης του εισοδήματος πρέπει, αφ' ενός μεν να εξασφαλίζει μια αντιστάθμιση για τις αποφασιζόμενες μειώσεις τιμών, αφ' ετέρου δε να εγγυάται την παρουσία, σε ολόκληρη την ύπαιθρο χώρα της ΕΕ, της γεωργίας που διαδραματίζει σημαντικό ρόλο στον τομέα της χωροταξίας, και της προστασίας του περιβάλλοντος και του φυσικού τοπίου. Ωστόσο, πρόσθετες περιβαλλοντικές υποχρεώσεις, οι οποίες επιδρούν αρνητικά στο εισόδημα, πρέπει να εξετάζονται ξεχωριστά και ανεξάρτητα[semigr ]

15. θεωρεί ανεπαρκή τη δέσμη των οριζόντιων μέτρων που παρουσίασε η Επιτροπή και εκτιμά ότι αυτά δεν ανταποκρίνονται στην ανάγκη ενδυνάμωσης των ενισχύσεων προς τις οικογενειακές γεωργικές εκμεταλλεύσεις και απάμβλυνσης των ανισορροπιών που παρατηρούνται σήμερα στην κατανομή των ενισχύσεων[semigr ] στο πλαίσιο αυτό, θεωρεί απαραίτητη την καθιέρωση της αρχής της φθίνουσας διαβάθμισης των ενισχύσεων σε κοινοτικό επίπεδο, λαμβάνοντας ως κριτήρια το μέγεθος της εκμετάλλευσης, τους περιβαλλοντικούς παράγοντες, την χωροταξία και τη χρησιμοποίηση μισθωτού και οικογενειακού εργατικού δυναμικού[semigr ] επιπλέον, ζητεί όπως η εξοικονόμηση πόρων που θα επιτευχθεί με τον τρόπο αυτό διοχετευθεί οπωσδήποτε προς τη δραστική μείωση των ανισορροπιών που παρατηρούνται σήμερα[semigr ]

16. η πολιτική των αντισταθμιστικών πληρωμών και των εισοδηματικών ενισχύσεων πρέπει να διαμορφωθεί κατά τρόπον ώστε να βοηθεί τις λιγότερο ανταγωνιστικές εκμεταλλεύσεις να ξεπερνούν τις δυσκολίες προσαρμογής τους. Εξάλλου, θα πρέπει να μην θέτει στις ήδη ανταγωνιστικές εκμεταλλεύσεις της ΕΕ κανένα δυσυπέρβατο εμπόδιο στον αναγνωρισμένο ως ορθό δρόμο προς την επίτευξη μεγαλύτερης διεθνούς ανταγωνιστικότητα[semigr ]

17. στο πλαίσιο αυτό, η Ατζέντα 2000 θα πρέπει να προβεί σε διευρυμένη προσέγγιση της πολιτικής της αντιστάθμισης και της ενίσχυσης του εισοδήματος στην ύπαιθρο, ενσωματώνοντας σε ένα συνεκτικό και δυναμικό περίγραμμα, την ευρωπαϊκή δασονομική στρατηγική, τις χερσαίες υδατοκαλλιέργειες, την πολιτική σχετικά με τους βοσκοτόπους και την περιβαλλοντική πολιτική των κρατών μελών για την ύπαιθρο[semigr ]

18. πρέπει να χαραχθούν συμπληρωματικές πολιτικές για να αντισταθμίζονται με αποτελεσματικό τρόπο οι διαρθρωτικές και φυσικές ανισότητες των ορεινών και μειονεκτικών περιοχών[semigr ]

19. η εφαρμογή της αρχής της επικουρικότητας που ήδη ισχύει στον αγροτικό τομέα, θα πρέπει να ενισχυθεί προκειμένου να προσαρμοσθεί το καθεστώς κρατικών ενισχύσεων στην πολυμορφία των αναγκών που απορρέουν από την ανομοιογένεια των ευρωπαϊκών γεωργικών συστημάτων (πολυμορφία που πρόκειται να αυξηθεί με τις μελλοντικές διευρύνσεις), καθώς και από την άνιση ικανότητα των εκμεταλλεύσεων να επιβιώσουν και να προσαρμοστούν σε ένα πιο ανταγωνιστικό διεθνές πλαίσιο. Η αρχή αυτή θα πρέπει οπωσδήποτε να βασίζεται σε σαφή, συγκεκριμένα, και ελεγχόμενα κοινοτικά κριτήρια καθώς και σε μία σαφώς καθορισμένη κατανομή των αρμοδιοτήτων μεταξύ των κοινοτικών, εθνικών ή περιφερειακών αρχών, ώστε να μην πορευθούμε προς μία επανεθνικοποίηση της ΚΓΠ[semigr ]

20. εκφράζει τη λύπη του για το γεγονός ότι η κατάσταση των νεαρών γεωργών δεν αναφέρεται στην Ατζέντα 2000 ούτως ώστε οι προτάσεις περί μεταρρύθμισης της ΚΑΠ να μην τους ανοίγουν μελλοντικές προοπτικές[semigr ] οι προτάσεις της Ατζέντα 2000 περί αντισταθμιστικών πληρωμών θα οδηγήσουν σε απαράδεκτες από οικονομική και κοινωνική άποψη απώλειες επενδύσεων για τους νεαρούς γεωργούς, λαμβανομένης ιδίως υπόψη της διαχρονικότητας που παρέχουν[semigr ]

21. θεωρεί ότι η προτεινόμενη αντισταθμιστική ενίσχυση για το γάλα και τα γαλακτοκομικά προϊόντα πρέπει να απλουστευτεί σε μεγάλο βαθμό και να διασφαλιστεί η χορήγηση πλήρους αποζημίωσης για τη μείωση των τιμών[semigr ] θεωρεί επίσης ότι πρέπει να διασφαλιστεί η συμβατότητα της εν λόγω μορφής βοήθειας με τις εμπορικές ρυθμίσεις του ΔΟΕ[semigr ]

22. σε ό,τι αφορά τον τομέα του βοείου κρέατος δεν λαμβάνονται υπόψη οι συνέπειες για την παραγωγή μοσχαρίσιου κρέατος και ο σημαντικός ρόλος που διαδραματίζουν στη διατήρηση της ισορροπίας στην αγορά βοείου κρέατος. Ως εκ τούτου θα πρέπει επίσης να παρέχονται αντισταθμιστικές ενισχύσεις και για την παραγωγή μοσχαρίσιου κρέατος έναντι της αναμενόμενης απώλειας εισοδήματος. Εάν όχι η παραγωγή αυτή θα μειωθεί σημαντικά με αποτέλεσμα να αυξηθεί αυτομάτως σημαντικά η παραγωγή βοείου κρέατος[semigr ]

23. προκειμένου να αποφευχθεί τυχόν στρέβλωση του ανταγωνισμού, πρέπει να καθιερωθεί ενίσχυση για τη χορτονομή αντίστοιχη προς την ενίσχυση ενσίρωσης αραβοσίτου, στις περιοχές όπου η ενσίρωση αραβοσίτου είναι αδύνατη για λόγους καλλιέργειας και κλιματικών συνθηκών[semigr ]

24. η πρόταση μιας ενιαίας ενίσχυσης για όλες τις αρόσιμες καλλιέργειες θα καθιστούσε μη βιώσιμη, σε μεγάλο τμήμα της ΕΕ, την παραγωγή ελαιούχων σπόρων, πέραν του ότι δεν παρέχει καν το παραμικρό κίνητρο για την κάλυψη του τεράστιου ελλείμματος της ΕΕ σε ελαιούχους σπόρους και φυτικές πρωτεΐνες. Μια προσαρμογή του υφιστάμενου συστήματος ενισχύσεων μπορεί να πραγματοποιηθεί μόνον βαθμηδόν και θα πρέπει να λαμβάνει υπόψη την ελλειμματική κατάσταση της ΕΕ[semigr ]

25. οι ενισχύσεις που συνδέονται με το έδαφος και με τις υπηρεσίες που οι γεωργοί παρέχουν στην κοινωνία πρέπει να προσλάβουν μεγαλύτερη σημασία σε σχέση με τις ενισχύσεις που συνδέονται με συγκεκριμένες καλλιέργειες και πρέπει να τυγχάνουν εγγυήσεων σε συνάρτηση με γεωγραφικά κριτήρια[semigr ]

26. το ΕΚ εκφράζει την ικανοποίησή του διότι, ως προς τις προτάσεις για ορισμένα συστήματα ενισχύσεων, όπως για το βόειο κρέας και το γάλα, δίνεται, μέσω των εθνικών πακέτων, σημαντική διαχειριστική αυτονομία στα κράτη μέλη, ούτως ώστε να ανταποκρίνεται καλύτερα στα ειδικά παραγωγικά τους χαρακτηριστικά[semigr ]

27. το ΕΚ καλεί, ωστόσο, την Επιτροπή και το Συμβούλιο να αναθεωρήσουν την λύση της πλήρους ανάθεσης, στα κράτη μέλη προωθώντας μια λογική υπερβολικά έντονης εθνικοποίησης και γενικεύοντας τον κίνδυνο στρεβλώσεων του ανταγωνισμού της αρμοδιότητας να θέτουν οικολογικούς όρους προκειμένου για καταβολή των εισοδηματικών ενισχύσεων, να τις διαμορφώνουν με βάση την ένταση εργασίας και να περιορίζουν τις πληρωμές όπως προβλέπεται από τις διατάξεις του οριζόντιου κανονισμού, θεσπίζοντας κανόνες δεσμευτικούς και εναρμονισμένους σε κοινοτικό επίπεδο[semigr ]

28. η ανάγκη για τη βελτίωση της εσωτερικής ισορροπίας της ΚΓΠ, καθώς και η επιταγή οι ενισχύσεις αυτές να αποτελούν απλώς συμπληρωματικό μέσο και να μην υποκαταστήσουν την παραγωγική λειτουργία, πρέπει να οδηγήσει στη θέσπιση περιοριστικών κριτηρίων όσον αφορά το συνολικό ύψος των ενισχύσεων που καταβάλλονται από το ΕΓΤΠΕ ατομικά στους γεωργούς[semigr ]

29. οι ενισχύσεις του ΕΓΤΠΕ δεν πρέπει να χρησιμοποιούνται για την αντικατάσταση της παραγωγής αλλά για τη συμπλήρωσή της και για την πρόληψη των στρεβλώσεων του ανταγωνισμού[semigr ] δεν πρέπει να εκτεθούν σε σοβαρούς κινδύνους οι υπάρχουσες γεωργικές δομές στις περιφέρειες της ΕΕ[semigr ]

30. ειδικότερα, τα περιοριστικά κριτήρια του συνολικού ύψους των ενισχύσεων θα πρέπει να λαμβάνουν υπόψη τις μορφές γεωργικών ενώσεων, ιδίως δε την παρουσία συνεταιρισμών[semigr ]

31. επειδή ουδέν κριτήριο είναι αδιαφιλονίκητο, εκείνο που θεωρείται ως το πλέον συνεπές με τα χαρακτηριστικά του εδάφους και με τη χρήση της ΚΓΠ είναι ο ορισμός ενός ορίου ανά μονάδα εργατικού δυναμικού κατ' έτος (UHT). Το γεγονός ότι οι μονάδες εργατικού δυναμικού ποικίλλουν ανάλογα με τα διάφορα συστήματα εκμετάλλευσης μπορεί να οδηγήσει σε αλλαγή του ορίου αυτού σε συνάρτηση με το σύνολο των συστημάτων εκμετάλλευσης, σύμφωνα με τους ορισμούς του RICA (Εσωτερικό Δίκτυο Γεωργικής Λογιστικής)[semigr ]

Πολιτική για την ανάπτυξη της υπαίθρου

32. η πολιτική για την ανάπτυξη της υπαίθρου δεν σκοπεύει στην αντικατάσταση της ΚΓΠ, αλλά μάλλον στην ενίσχυση, τη συμπλήρωση και την εξισορρόπησή της, συνδυάζοντας τα μέτρα στήριξης των τιμών και των εισοδημάτων με μέτρα στήριξης για τη διαφοροποίηση της οικονομικής βάσης των εκμεταλλεύσεων, τον εκσυγχρονισμό των διαρθρώσεων και τη βιωσιμότητά τους. Στόχος των μέτρων αυτών πρέπει να είναι η ενίσχυση των περιφερειακών οικονομικών κυκλωμάτων, τα οποία μέσω της περιφερειακής μεταποίησης και εμπορίας των γεωργικών προϊόντων δίνουν μια αυξημένη προστιθέμενη αξία στην περιφέρεια. Η σύνδεση της γεωργικής εκμετάλλευσης και των δραστηριοτήτων της με τον περιβάλλοντα χώρο, καθώς και η ανάγκη εξασφάλισης προοπτικών αειφόρου ανάπτυξης, οδηγούν στην ανάγκη σαφούς αξιοποίησης των γεωργοπεριβαλλοντικών και γεωργοδασικών μέτρων που μπορούν επίσης να ενταχθούν στο σύνολο της πολιτικής για την ανάπτυξη της υπαίθρου[semigr ]

33. το ΕΚ θεωρεί ότι είναι απαραίτητη, στο πλαίσιο μιας γεωργικής πολιτικής που προάγει την ανάπτυξη της υπαίθρου, η επένδυση σε έργα υποδομής που να επιτρέπει την ανάπτυξη των τοπικών αγορών και των κυκλωμάτων εμπορίας τους, καθώς και μία καλύτερη σύνδεση μεταξύ τοπικών παραγωγών και του σχετικού τοπικού εφοδιασμού[semigr ] θεωρεί, στο πλαίσιο αυτό, ότι είναι επίσης απαραίτητη η υποστήριξη της καθιέρωσης πρακτικών βιολογικής γεωργίας και της προώθησης και πληροφόρησης σχετικά με παραδοσιακά και περιφερειακά προϊόντα[semigr ]

34. μέσω του στόχου της υποστήριξης των τοπικών κοινοτήτων, θα πρέπει να επιδιωχθεί η ανταγωνιστικότητα ολόκληρου του γεωργικού τομέα σε μια προοπτική ολοκληρωμένης διατομεακής ανάπτυξης. Με την προώθηση της χρήσης των νέων τεχνολογιών, της ανάπτυξης του αγροτικού τουρισμού και της παροχής κινήτρων σε μια πλειάδα μικρομεσαίων επιχειρήσεων, η αγροτική ανάπτυξη προσανατολίζεται προς έντονο διατομεακό χαρακτήρα[semigr ]

35. αδιαμφισβήτητη συνιστώσα μιας νέας στρατηγικής για την αγροτική ανάπτυξη θα πρέπει να είναι όχι πλέον η υποστήριξη ατομικών επενδύσεων αλλά η χρηματοδότηση ολοκληρωμένων σχεδίων που βασίζονται στη γεωργία[semigr ] στο πλαίσιο αυτό η γεωργική πολιτική θα πρέπει να ενθαρρύνει την ανάπτυξη εναλλακτικών και κατάλληλων ευκαιριών εργασίας στην ύπαιθρο, ιδιαίτερα στις περιφέρειες που θα καλυφθούν από το Στόχο 1 ή το νέο Στόχο 2, υπό μορφή άμεσης απασχόλησης σε παρακμάζουσες γεωργικές περιοχές[semigr ]

36. το Κοινοβούλιο καλεί την Επιτροπή να αναθεωρήσει τις προτάσεις της Ατζέντα 2000 ώστε να ενταχθούν σε αυτές τα 10 σημεία της Δήλωσης του Κορκ και να δημιουργηθεί έτσι μια πραγματικά ολοκληρωμένη πολυτομεακή αγροτική πολιτική η οποία να ωφελεί την ευρύτερη αγροτική κοινότητα και να μην αφορά μόνον το γεωργικό τομέα. Στο πλαίσιο αυτό, το Κοινοβούλιο θεωρεί απαραίτητο να αντιμετωπισθούν προβλήματα που αφορούν ειδικώς τις αγροτικές ζώνες, όπως ο απομακρυσμένος χαρακτήρας τους και οι ελάχιστες συγκοινωνιακές συνδέσεις, η έλλειψη ευκαιριών απασχόλησης και η ανάγκη διαφοροποίησης[semigr ]

37. στο πλαίσιο αυτό, το ΕΚ συνιστά στο Συμβούλιο να τροποποιήσει την ίδια την ονομασία της ΚΓΠ σε ΚΓΑΠ - Κοινή Γεωργική και Αγροτική Πολιτική[semigr ]

38. η πολιτική ανάπτυξης της υπαίθρου, εκ της φύσεώς της, πρέπει να χαράσσεται και να εφαρμόζεται σε αποκεντρωμένη βάση, που θα περιλαμβάνει τα διάφορα διοικητικά και κυβερνητικά επίπεδα, καθώς και τις οργανώσεις της κοινωνίας των πολιτών, ιδίως δε αυτές που εκπροσωπούν τα οικονομικά, κοινωνικά, πολιτιστικά και περιβαλλοντικά συμφέροντα[semigr ]

39. το Ευρωπαϊκό Κοινοβούλιο εκτιμά ότι λόγω των νέων διαστάσεων που πρόκειται να προσλάβει η πολιτική για την ανάπτυξη της υπαίθρου. Επιβάλλεται η ενίσχυση της πολιτικής αυτής μέσω των καταλλήλων δημοσιονομικών πόρων, καθώς και η αποτελεσματικότερη διαχείρισή της[semigr ]

40. το Ευρωπαϊκό Κοινοβούλιο συνιστά επίσης την καθιέρωση κριτηρίων που θα διευκολύνουν την είσοδο των νέων στον γεωργικό τομέα, καθώς επίσης την πρόσβασή τους στους διαφόρους τύπους ποσοστώσεων, δεδομένου ότι η διοικητική διάρθρωση που συνεπάγεται το σημερινό πρότυπο της ΚΓΠ δεν είναι ευνοϊκή γι' αυτούς[semigr ] πρέπει να δοθεί προτεραιότητα στην πρόσβαση των νέων στο επάγγελμα. Η Επιτροπή οφείλει να παρακινήσει τα κράτη μέλη να εφαρμόζουν πολιτικές ενθάρρυνσης για την εγκατάσταση των νέων, καθώς επίσης για την κατάρτισή τους και τον επαγγελματικό τους προσανατολισμό[semigr ] οι δημοσιονομικοί πόροι που διατίθενται επί του παρόντος για την υποστήριξη της εγκατάστασης των νέων αγροτών στο πλαίσιο του στόχου 5α θα πρέπει να είναι επαρκείς και καταλλήλως προσαρμοσμένοι ώστε να επιτρέψουν την επέκταση του εν λόγω στόχου στις νέες ζώνες που επιλέγονται για την εφαρμογή του[semigr ]

41. το Ευρωπαϊκό Κοινοβούλιο συνιστά μια αποτελεσματικότερη εναρμόνιση μεταξύ των διαδικασιών που προβλέπονται για την κατάρτιση και έγκριση των σχεδίων ανάπτυξης της υπαίθρου σε όλη την επικράτεια της ΕΕ και τον καθορισμό των μέτρων υπέρ του αγροτικού χώρου που προβλέπονται στον κανονισμό πλαίσιο σχετικά με τα διαρθρωτικά ταμεία για τις περιοχές των στόχων 1 και 2[semigr ]

Η ποιότητα και η ασφάλεια των τροφίμων

42. παρά τις καταβαλλόμενες ήδη προσπάθειες, η πολιτική της ποιότητας, η οποία αφορά όχι μόνο στην ασφάλεια των τροφίμων, αλλά επίσης, υπό την ευρεία έννοια, το σεβασμό του περιβάλλοντος, της βιοποικιλότητας και των καλών συνθηκών διαβίωσης των ζώων, θα πρέπει να αποτελέσει το επίκεντρο της πολιτικής της αγοράς στο πλαίσιο της ΚΑΠ[semigr ]

43. η ασφάλεια των τροφίμων πρέπει να διαρθρώνεται γύρω από 3 πόλους: την υγεία, την γεωργία και την κατανάλωση, δίδοντας έμφαση στην έννοια της προστασίας σε όλα τα κλιμάκια της τροφικής αλυσίδας. Η γεωργική προστασία, όταν αφορά τα προϊόντα διατροφής, θα πρέπει να θεωρείται ως μέρος της επισιτιστικής πολιτικής, γεγονός που συνεπάγεται ότι οι στόχοι της ΚΓΠ θα πρέπει να εντάσσονται στο πλαίσιο της κοινής επισιτιστικής πολιτικής[semigr ] ως εκ τούτου καθίστανται αναγκαία η διατήρηση ενός ευρωπαϊκού συστήματος του τομέα της γεωργίας που να βασίζεται στην βιοποικιλότητα, την ποιότητα και την ποικιλότητα των περιφερειακών προϊόντων[semigr ]

44. η σημαντική προσπάθεια που κατέβαλε η ΕΕ για τη βελτίωση της ποιότητας και της ασφάλειας των τροφίμων πρέπει να συνεχισθεί ακόμα εντονότερα σε κοινό επίπεδο και σε επίπεδο κρατών μελών, για να ενισχυθούν οι δεσμοί που συνδέουν τους ευρωπαίους παραγωγούς και καταναλωτές[semigr ][semigr ] σε διεθνές επίπεδο θα πρέπει να ληφθεί μέριμνα ώστε το αυξανόμενο ελεύθερο εμπόριο γεωργικών προϊόντων να μην αποβεί εις βάρος των ευρωπαίων γεωργών λόγω του γεγονότος ότι σε άλλες χώρες οι περιβαλλοντικές απαιτήσεις είναι λιγότερο αυστηρές ή τηρούνται με λιγότερο αυστηρό τρόπο[semigr ]

45. πρέπει να ενισχυθούν οι επιχορηγήσεις για την εφαρμογή των υφισταμένων μέτρων σε ό,τι αφορά τις ονομασίες προέλευσης, την προστατευόμενη ένδειξη της περιοχής, της σήμανσης, της φυτοϋγειονομικής προστασίας και της υγείας των ζώων[semigr ]

46. στο πλαίσιο αυτό, πρέπει να δημιουργηθούν συνθήκες και μηχανισμοί για μία καλύτερη πιστοποίηση των προϊόντων που αποτελούν αντικείμενο εμπορίας στο πλαίσιο της ευρωπαϊκής εσωτερικής αγοράς, δίνοντας ιδιαίτερη έμφαση στην καταγωγή των προϊόντων, στις υγειονομικές συνθήκες και σε κοινωνικώς και περιβαλλοντικώς αποδεκτές μεθόδους παραγωγής, χωρίς να θίγονται οι υφιστάμενες εθνικές πιστοποιήσεις[semigr ]

47. ευελπιστεί ότι τα μέτρα προώθησης των ευρωπαϊκών γεωργοδιατροφικών προϊόντων στις παγκόσμιες αγορές, που συνδέονται κυρίως με νέες πολιτικές στον τομέα της ποιότητας, θα ενισχυθούν σημαντικά[semigr ]

Η παραγωγή για μη επισιτιστικούς σκοπούς

48. το πλαίσιο μιας σφαιρικής πολιτικής ανάπτυξης των προϊόντων που προέρχονται από ανανεώσιμες πρώτες ύλες θα πρέπει να καθορισθεί με καλύτερο τρόπο και να προσανατολισθεί προς τον τομέα των βιολογικών καυσίμων. Τα μέτρα στήριξης πρέπει να οδηγήσουν σε πραγματική ανάπτυξη, επικεντρωμένη σε μη επισιτιστικές καλλιέργειες που δημιουργούν απασχόληση. Θα πρέπει να ληφθούν υπόψη οι κοινωνικές και περιβαλλοντικές πτυχές, υπό την μορφή αυξημένης προσφυγής σε τοπικές ανανεώσιμες πηγές ενέργειας[semigr ]

49. η χρησιμοποίηση γεωργικών προϊόντων για σκοπούς μη επισιτιστικούς, όπως π.χ. για βιομάζα, καθιστά δυνατή τη δημιουργία νέων εισοδηματικών πηγών και θέσεων εργασίας στην ύπαιθρο. Η οικολογική παραγωγή ενέργειας από βιομάζα συμβάλλει στη μείωση των εκπομπών CO2. Ο τομέας αυτός θα πρέπει να υποστηριχθεί, στο πλαίσιο της κοινοτικής νομοθεσίας, ιδίως μέσω φορολογικών πλεονεκτημάτων και/ή απαλλαγών. Εξάλλου, επιβάλλεται να καταστεί υποχρεωτική η χρησιμοποίηση ορισμένων μη επισιτιστικών προϊόντων των οποίων η ανάλυση του κύκλου ζωής είνα θετική, ιδίως στις οικολογικά ευαίσθητες ζώνες. Δεδομένων των θετικών της επιδράσεων στη γεωργία και την ύπαιθρο χώρα, η βιομάζα πρέπει να ληφθεί δεόντως υπόψη στη συνέχιση της μεταρρύθμισης της ΚΓΠ. Τα μέχρι τώρα μέτρα, π.χ. στο πλαίσιο του προγράμματος ALTENER ή της καλλιέργειας αγροτικών προϊόντων για μη επισιτιστικούς σκοπούς σε επιφάνειες που λαμβάνουν ενίσχυση υπό καθεστώς αγρανάπαυσης, θα πρέπει να αξιολογηθούν θετικά. Ωστόσο, τα μέτρα αυτά δεν επαρκούν. Κατά συνέπεια, στο πλαίσιο της γεωργικής μεταρρύθμισης 2000, θα πρέπει να ενισχυθεί η προώθηση των ανανεώσιμων πρώτων υλών[semigr ]

Η προσεχής διεύρυνση

50. η γνωστή κατάσταση των ΧΚΑΕ, οι οποίες από γεωργική άποψη έχουν σημαντικές παραγωγικές δυνατότητες και μπορούν να βασίζονται σε σημαντικά χαμηλότερο κόστος παραγωγής σε σχέση με τις άλλες ευρωπαϊκές χώρες, ενδέχεται να δημιουργήσει στο μέλλον δυσχέρειες στους γεωργούς της ΕΕ των 15 όσον αφορά τον ανταγωνισμό. Ωστόσο, ο κίνδυνος αυτός δεν πρέπει να αποθαρρύνει τις προσπάθειες της ΕΕ με στόχο να αντιμετωπισθεί η σοβαρή διαρθρωτική υστέρηση των δομών παραγωγής, μεταποίησης και εμπορίας στις χώρες αυτές, με την αναγκαία κινητοποίηση πόρων των διαρθρωτικών ταμείων κατά την προενταξιακή και την μεταβατική περίοδο[semigr ]

51. προκειμένου να μειωθούν στο ελάχιστο οι δυσκολίες προσαρμογής που θα πρέπει να αντιμετωπισθούν και από τα δύο μέρη, αυτή καθαυτή η μετάβαση πρέπει να πραγματοποιηθεί σε δύο χωριστές περιόδους: σε μία πρώτη περίοδο θα εφαρμοσθεί αμέσως η πολιτική για την ανάπτυξη της υπαίθρου, συμπεριλαμβανομένου του εκσυγχρονισμού των διαρθρώσεων, και θα ακολουθήσει η νομοθετική εναρμόνιση στον κτηνιατρικό και φυτοϋγειονομικό τομέα[semigr ] κατά τη δεύτερη περίοδο γίνει η σταδιακή εναρμόνιση των τιμών και η βαθμιαία θέσπιση των εισοδηματικών ενισχύσεων[semigr ]

52. αρχής γενομένης από το 1999, η ΕΕ θα πρέπει να στηρίξει γεωργοπεριβαλλοντικά προγράμματα στις πρώτες έξι υποψήφιες για ένταξη χώρες της Κεντρικής και Ανατολικής Ευρώπης έτσι ώστε τα προγράμματα να έχουν τεθεί σε ισχύ πολύ πριν από την προσχώρησή τους. Στη συνέχεια θα πρέπει να συμπεριληφθούν στα προγράμματα αυτά οι άλλες συνδεδεμένες ΧΚΑΕ[semigr ]

Προϋποθέσεις και επιλογές απέναντι στη ΠΟΕ

53. στο πλαίσιο του προσεχούς Γύρου του ΠΟΕ, η ΕΕ πρέπει να αρχίσει τις διαπραγματεύσεις υιοθετώντας αδιάλλακτη επιθετική στάση προάσπισης της γεωργίας της και του γεωργικού της προτύπου, λαμβάνοντας υπόψη το γεγονός ότι η διεύρυνση με τις χώρες της Κεντρικής και Ανατολικής Ευρώπης της επιβάλλει επί πλέον περιορισμούς για την προσαρμογή, την ευθυγράμμιση και εφαρμογής ως προς τις νέες εσωτερικές ρυθμίσεις για το εμπόριο και τη γεωργική πολιτική[semigr ]

54. με την ευκαιρία αυτή, η Ευρωπαϊκή Ένωση θα πρέπει να διατρανώσει τη δική της γεωργική ταυτότητα, η οποία δεν βασίζεται μόνον στις παραγωγικές πτυχές αλλά και σε πτυχές που έχουν σχέση με την προστασία του περιβάλλοντος, τη χωροταξική διαχείριση, την ποιότητα και την πρωτοτυπία των τροφίμων. Επιπλέον, συνεπεία του ανοίγματος των αγορών, θα πρέπει να ξεκινήσει μια διαδικασία πραγματικής εναρμόνισης των υποχρεώσεων στις οποίες υπόκεινται οι γεωργοί στους διάφορους τομείς της αγοράς[semigr ]

55. το ΕΚ ζητεί όπως, στο πλαίσιο των διαπραγματεύσεων του ΠΟΕ, να μην υποκύψουμε στον πειρασμό της ευθυγράμμισης της ΚΓΠ με το αμερικανικό πρότυπο[semigr ] η βούληση εδραίωσης του ρόλου της μεγάλης παγκόσμιας εξαγωγικής δύναμης, κινδυνεύει να οδηγήσει την ΕΕ σε ένα φαύλο κύκλο ντάμπινγκ των τιμών και κατά συνέπεια των εισοδημάτων των παραγωγών[semigr ]

56. χωρίς να θίγεται η ένταξη των γεωργικών προϊόντων στις πολυμερείς εμπορικές ρυθμίσεις, καθίσταται αναγκαίο να αναγνωρισθεί ότι η γεωργία και ο χώρος της υπαίθρου παρουσιάζουν ιδιομορφίες και υπόκεινται σε κοινωνικούς και περιβαλλοντικούς περιορισμούς που δεν χαρακτηρίζουν κανέναν άλλον οικονομικό τομέα, γεγονός που δικαιολογεί την εφαρμογή μιας αρχής αγροτικής εξαίρεσης, θέτοντας με τον τρόπο αυτό τα όρια της διεθνοποίησης του τομέα. Παρ' ότι μια τέτοια αρχή μπορεί να εφαρμόζεται παγκοσμίως, οι ιδιομορφίες του ευρωπαϊκού γεωργικού προτύπου καθιστούν σαφέστατη την ανάγκη της[semigr ]

57. προκειμένου να είναι κοινωνικώς αποδεκτή η ελευθέρωση του εμπορίου, χρειάζεται να εξομαλυνθούν οι ανισότητες, και να θεσπισθούν νέοι διεθνείς κοινοί κανόνες με την συμπερίληψη ειδικών ρητρών, σε σημαντικούς τομείς, όπως το κόστος της παραγωγής, οι περιβαλλοντικές και κοινωνικοεργασιακές επιταγές καθώς και η ασφάλεια των τροφίμων και η ευαισθησία των καταναλωτών. Κατά συνέπεια, η Επιτροπή θα πρέπει, κατά τον προσεχή διαπραγματευτικό γύρο, να επωφεληθεί του περιθωρίου ελιγμών εμπορικών περιθωρίων που επετεύχθη μέσω της κατάργησης των εξαγωγικών επιδοτήσεων, προκειμένου να διασφαλίσει μια πραγματική εξωτερική προστασία από το κοινωνικό και οικολογικό ντάμπινγκ[semigr ]

58. το Συμβούλιο και η Επιτροπή θα πρέπει επίσης να προστατεύσουν τις ίδιες αυτές αρχές ισότητας των εμπορικών συναλλαγών και συνοχής με τις άλλες πολιτικές της Ένωσης, στο πλαίσιο της διαπραγμάτευσης συμφωνιών σύνδεσης ή ελευθέρων συναλλαγών με τρίτες χώρες ή τρίτες κοινές αγορές[semigr ]

Δημοσιονομικά θέματα

59. το ΕΚ θεωρεί ότι είναι σκόπιμο να διατηρηθούν τα σημερινά κριτήρια που εφαρμόζονται για τον καθορισμό της κατευθυντήριας γραμμής, πράγμα που αποτελεί εξ αρχής ένα πλαίσιο αναφοράς και σταθερότητας για τους οικονομικούς παράγοντες του γεωργοεπισιτιστικού τομέα[semigr ]

60. η κατευθυντήρια γραμμή πρέπει να χρηματοδοτεί όλα τα μέτρα για την ανάπτυξη της υπαίθρου που προορίζονται για τους γεωργούς, είτε εντάσσονται είτε όχι στις περιφέρειες του στόχου 1, περιλαμβάνοντας διαρθρωτικά, γεωργοπεριβαλλοντικά και γεωργοδασικά μέτρα καθώς και αντισταθμιστικές αποζημιώσεις για τις μειονεκτικές περιοχές και συμβάλλοντας στη βελτίωση της εσωτερικής συνοχής της γεωργικής πολιτικής, της πολιτικής της υπαίθρου και της προενταξιακής πολιτικής[semigr ]

61. για λόγους σαφήνειας και δημοσιονομικής διαφάνειας, η χρηματοδότηση όλων των μέτρων, γεωργικών ή μη, για την προενταξιακή περίοδο των χωρών της Κεντρικής και Ανατολικής Ευρώπης, πρέπει να εγγράφεται σε μία ξεχωριστή κατηγορία, εκτός της κατευθυντήριας γραμμής, και να εντάσσεται στη χρηματοδότηση των αντίστοιχων πολιτικών καθώς προχωρεί η διαδικασία για την ένταξη κάθε χώρας[semigr ]

62. η προτεινόμενη ενίσχυση των διαφόρων μέσων που προτείνονται στο παρόν ψήφισμα δύναται να χρηματοδοτηθεί μέσω των οικονομιών που θα επιτευχθούν με μικρότερη μείωση των τιμών, με μία πιο αποτελεσματική χρησιμοποίηση των αποδεσμευομένων εντός της κατευθυντήριας γραμμής δημοσιονομικών πόρων, καθώς και με έναν αντίστοιχο έλεγχο της διάθεσης των πιστώσεων[semigr ]

Περιφερειακή πολιτική

63. λαμβάνεται υπόψη τις προτάσεις της Επιτροπής για την έκδοση ενός κανονισμού σχετικά με την προώθηση της αγροτικής ανάπτυξης μέσω του ΕΓΤΠΕ και ενός κανονισμού σχετικά με διαρθρωτικά μέτρα στον αλιευτικό τομέα για την εφαρμογή της Ατζέντα 2000[semigr ] στον προσφάτως προταθέντα νέο κανονισμό ΕΓΤΠΕ συγκεντρώνονται εννέα ήδη ισχύοντες κανονισμοί (εκ των οποίων τέσσερις κανονισμοί για τον στόχο 5α και οι τρεις κανονισμοί περί των συνοδευτικών μέτρων στο γεωργικό τομέα), χωρίς να διατίθενται ακόμη λεπτομερή στοιχεία σχετικά με τη χρηματοδότηση

64. το ΕΚ υποστηρίζει πλήρως τα τελικά συμπεράσματα του Ευρωπαϊκού Συμβουλίου του Λουξεμβούργου όπου διαπιστώνεται ότι πρέπει να διασφαλισθούν οι προϋποθέσεις για τη γεωργική παραγωγή σε όλες τις περιοχές της Ευρώπης, συμπεριλαμβανομένων και αυτών που αντιμετωπίζουν ειδικά προβλήματα[semigr ]

65. διαπιστώνεται ότι η πρόταση για ένα νέο κανονισμό ΕΓΤΠΕ συγκεντρώνει για πρώτη φορά όλα τα μέτρα για την ανάπτυξη της υπαίθρου, συμβάλλοντας έτσι στην απλοποίηση και τη διαφάνεια[semigr ] εκφράζεται, ωστόσο, λύπη διότι μια δομή με εννέα διαφορετικά είδη μέτρων, δύο διαφορετικές πηγές χρηματοδότησης (ΕΓΤΠΕ-Τμήμα Προσανατολισμού και Τμήμα Εγγυήσεων και, επομένως δύο διαφορετικά κεφάλαια στον προϋπολογισμό) και δύο διαφορετικούς σχεδιασμούς (στόχος 1, 2 και άλλοι) εξακολουθεί να είναι περίπλοκη και να μην είναι σύμφωνη προς την αρχή μιας απλής, στοχοθετημένης και συνεκτικής πολιτικής για την ύπαιθρο[semigr ]

66. το ΕΚ εκφράζει τη λύπη του διότι ο προτεινόμενος νέος κανονισμός ΕΓΤΠΕ δεν καθιστά την αειφόρο αγροτική ανάπτυξη πραγματικά κύριο στόχο της Ευρωπαϊκής Ένωσης, σύμφωνα με τη δήλωση του Cork[semigr ] θεωρεί ότι μια συνένωση των υφιστάμενων μέσων δεν διανοίγει προοπτικές που θα μπορούσαν να δικαιολογήσουν το χαρακτηρισμό «δεύτερος πυλώνας της γεωργικής πολιτικής»[semigr ]

67. το ΕΚ ανησυχεί για το ενδεχόμενο να προκύψουν μεγαλύτερα προβλήματα για τις αγροτικές περιοχές του νέου στόχου 2 από ότι για τις βιομηχανικές περιοχές και, ως εκ τούτου, θεωρεί απαραίτητη τη λήψη ειδικών μέτρων, μεταξύ άλλων, για τη διατήρηση του βιοτικού επιπέδου των αγροτικών ζωνών και την επίλυση του προβλήματος της ερήμωσης της υπαίθρου[semigr ]

68. θεωρεί ότι οι κρατικές ενισχύσεις δεν θα πρέπει να παρέχονται αποκλειστικά και μόνον σε περιοχές που είναι επιλέξιμες στο πλαίσιο της διαρθρωτικής πολιτικής της ΕΕ, αλλά και σε περιοχές που δεν είναι επιλέξιμες, ιδίως αγροτικές και νησιωτικές, των οποίων τα περιφερειακά οικονομικά συστήματα αντιμετωπίζουν κινδύνους[semigr ]

69. υπογραμμίζει ότι η Επιτροπή θα πρέπει να διατυπώσει συγκεκριμένες προτάσεις για τη σύνδεση της γεωργίας με το έδαφος (ποιότητα, τοπικά προϊόντα,σήμανση), επιτρέποντας έτσι την αρμονική ανάπτυξη της υπαίθρου και των δύο βασικών οικονομικών της δραστηριοτήτων: της γεωργίας και της βιοτεχνίας (ΜΜΕ στα αρχικά και τελικά στάδια της γεωργικής διαδικασίας), διασφαλίζοντας παράλληλα τη διατήρηση του συνόλου των τοπικών υπηρεσιών[semigr ]

70. οι πρώτες προτάσεις κανονισμού της Επιτροπής για το μελλοντικό ΕΓΤΠΕ - Τμήμα Εγγυήσεων - δεν ενσωματώνουν τις μη επιλέξιμες βάσει των προτεινόμενων στόχων 1 και 2 περιοχές όσον αφορά την αλιεία και την υδατοκαλλιέργεια[semigr ] επισημαίνει ότι στο πλαίσιο των προσαρμογών που επέφερε η Επιτροπή στις 18 Μαρτίου 1998 στην Ατζέντα 2000 οι περιοχές αυτές υποστηρίζονται εφεξής από το ΕΓΤΠΕ-Τμήμα Εγγυήσεων[semigr ] ζητείται, στο πλαίσιο αυτό, από την Επιτροπή να παρουσιάσει το συντομότερο δυνατόν τους όρους και τις προϋποθέσεις για τη χρηματοδοτική συμμετοχή της Κοινότητας, προκειμένου να καταστεί δυνατή μια πραγματική αξιολόγηση της προτεινόμενης διαρθρωτικής πολιτικής στον αλιευτικό τομέα[semigr ]

71. το Ευρωπαϊκό Κοινοβούλιο ανησυχεί για την πιθανή μείωση του προϋπολογισμού που διατίθεται για τις διαρθρωτικές δράσεις στον τομέα της γεωργίας, της αλιείας και της υδατοκαλλιέργειας ενώ η διαρθρωτική αλλαγή των τομέων αυτών δεν έχει ολοκληρωθεί και η εφαρμογή της ΚΑΠ χρειάζεται οικονομικά μέσα, και είναι απαραίτητο, εξάλλου, να ενισχυθούν οι επενδύσεις και η εγκατάσταση των νέων γεωργών και των νέων αλιέων, οι οικονομικές ανάγκες των οποίων είναι ιδιαίτερα μεγάλες στις μειονεκτικές ζώνες και στις νησιωτικές περιοχές[semigr ]

72. υπενθυμίζεται στην Επιτροπή ότι στα συμπεράσματα του Ευρωπαϊκού Συμβουλίου του Λουξεμβούργου, το Δεκέμβριο 1997, διαπιστώνεται ότι η διατήρηση της βιωσιμότητας του αγροτικού περιβάλλοντος μέσω της γεωργικής δραστηριότητας πρέπει να είναι δυνατή σε όλες τις περιφέρειες της Ευρώπης, συμπεριλαμβανομένων και των μειονεκτουσών, των ορεινών και των απομακρυσμένων περιοχών της[semigr ] καλείται η Επιτροπή να λάβει τα αναγκαία μέτρα για την υλοποίηση του αιτήματος αυτού[semigr ]

73. καλείται η Επιτροπή να υποστηρίξει παντοιοτρόπως την άσκηση των επαγγελμάτων που θα αναπληρώσουν τη γεωργία (τουρισμός στην ύπαιθρο, πώληση προϊόντων από τα αγροκτήματα απευθείας στους καταναλωτές) προκειμένου να καταστεί δυνατή η διαφοροποίηση της παραγωγής στις αγροτικές περιοχές[semigr ]

74. το Ευρωπαϊκό Κοινοβούλιο επαναλαμβάνει το αίτημά του για τη δημιουργία ειδικού οριζόντιου κανονισμού για τον τομέα της αλιείας και της θαλάσσιας και ηπειρωτικής υδατοκαλλιέργειας, ώστε να διασφαλιστεί το μέλλον του ΧΜΠΑ και να διατίθενται τα απαραίτητα μέσα για την εφαρμογή της κοινής αλιευτικής πολιτικής αφενός και, αφετέρου,να εξασφαλιστεί η πραγματική προαγωγή της ανάπτυξης της υπαίθρου και των μικρομεσαίων αγροτικών εκμεταλλεύσεων που θα συμπληρώνει τις μεταβολές στην κοινή αγροτική πολιτική, συμπεριλαμβάνοντας και τις λιγότερο ευνοημένες περιοχές και τις νησιωτικές ζώνες[semigr ]

75. το Ευρωπαϊκό Κοινοβούλιο λαμβάνει υπόψη με ενδιαφέρον τις τροποποιήσεις και τις προτάσεις που υπέβαλε στις 18 Μαρτίου 1998 η Επιτροπή, στο σχέδιο της Ατζέντα 2000, αλλά θεωρεί τις προσπάθειες αυτές ανεπαρκείς[semigr ]

76. το Ευρωπαϊκό Κοινοβούλιο επαναλαμβάνει το αίτημά του για μια οριζόντια προώθηση της υπαίθρου.

Πολιτική αλιεία

77. είναι λυπηρό ότι αντίθετα με ότι συνέβαινε βάσει του στόχου 5α που εφαρμοζόταν στο σύνολο της επικράτειας των κρατών μελών της Ένωσης που δεν εκαλύπτοντο από τους στόχους 1 και 6, οι επιλέξιμες βάσει του στόχου 2 περιοχές θα μειωθούν σημαντικά δεδομένου ότι περιορίζονται μόνο στις παράκτιες ζώνες όπου η απασχόληση στον τομέα της αλιείας φθάνει σε σημαντικά επίπεδα[semigr ]

78. εκφράζεται λύπη διότι οι ηπειρωτικές επιχειρήσεις υδατοκαλλιέργειας ή μεταποίησης, οι εγκατεστημένες έξω από τις παράκτιες περιοχές, θα μπορούσαν να αποκλειστούν από το νέο μηχανισμό[semigr ]

79. εκφράζει λύπη διότι το ποσοστό παρέμβασης των κρατικών ενισχύσεων θα μπορούσε να κυμαίνεται από το 75% για τις ζώνες του στόχου 1 έως το 0% για τις περιοχές που δεν είναι επ' ουδενί επιλέξιμες ενώ το μέτρο αφορά σκάφη που αλιεύουν στις ίδιες περιοχές[semigr ]

80. το Ευρωπαϊκό Κοινοβούλιο διαπιστώνει και καταδικάζει το γεγονός ότι οι πρώτες προτάσεις κανονισμού της Επιτροπής για το μελλοντικό ΕΓΤΠΕ Τμήμα Εγγυήσεων δεν ενσωματώνουν τις μη επιλέξιμες βάσει του στόχου 1 και 2 περιοχές όσον αφορά την αλιεία και την υδατοκαλλιέργεια[semigr ]

81. το Ευρωπαϊκό Κοινοβούλιο αναρωτάται για το μέλλον του ΧΜΠΑ που συνενώνει σήμερα το σύνολο σχεδόν των διαρθρωτικών παρεμβάσεων όσον αφορά την αλιεία και την υδατοκαλλιέργεια[semigr ]

ΙΙ. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.